google/wiki40b huggingface dataset:
कृत्रिम वृक्क

कृत्रिम वृक्क का अर्थ प्रायः हेमोडायलिसिस से है,  लेकिन वृक्कों के प्रतिस्थापन चिकित्सा (renal replacement therapies) को भी 'कृत्रिम वृक्क' कहा जा सकता है। पहली सफल कृत्रिम वृक्क का विकास 1940 के दशक की शुरुआत में नीदरलैंड के विलेम कोल्फ ने किया था। 1943 में कोलफ ने पहली बार एक कार्यशील डायलाइज़र का निर्माण किया।
नाज़ी जर्मनी

पृष्ठभूमि

१९२० के दशक के शुरुआती सालों में नाज़ी आन्दोलन ने ज़ोर पकड़ा, जब प्रथम विश्वयुद्ध से सेवानिवृत्त गुस्साए युवाओं ने वर्साय की संधि, वाइमर गणराज्य तथा प्रजातंत्र को मानने से इन्कार कर दिया। उन्होंने आर्य कुलवंश के पुनरुत्थान की मांग की और जर्मनी के सारे कष्टों का दोषी यहूदियों को ठहराया। उन्होंने बहुत ही प्रभावशाली मतप्रचार से लोगों को यह बतलाया कि प्रथम विश्वयुद्ध में जर्मनी की हार का कारण उसकी सेना नहीं बल्कि यहूदी, साम्यवादी तथा अन्य विनाशक शक्तियाँ थीं जो देश के असैनिक वर्ग में मौजूद थीं।

"तृतीय साम्राज्य" का विनाश

सोवियत संघ के साथ लडे़ द्वितीय विश्वयुद्ध में फ़ासिस्तों का "तृतीय साम्राज्य" 23 मई 1945 में चकनाचूर हो गया।
क्रेगोवन लॉज

क्रेगोवन लॉज, एबरडीनशायर के बैल्मोरल एस्टेट में, बैल्मॉरल कासल से करीब एक मील की दूरी पर स्थित एक सात-कमरों वाला प्रस्तर-निर्मित बंगला है। मुख्य महल से अधिक ग्राम्य आवेश में होने के कारण, इस भवन को राजकुमार चार्ल्स और राजकुमारी डायना द्वारा अक्सर उपयोग किया जाता था। आजकल इसे महत्वपूर्ण मेहमानों के लिए अतिथिशाला के रूप में उपयोग किया जाता है।
रूसी शाही परिवार के तत्कालीन वरिष्टताम् सदस्य, माइकल अन्द्रीविच रोमानोफ़् ने द्वितीय विश्व युद्ध के समय यहीं निवास किया था। महारानी एलिज़ाबेथ द्वितीय अक्सर अपनी गर्मियाँ यहीं व्यतीत करती हैं। गर्मियों में इस महल में पर्यटकों को सीमित समय के लिए अनुमति दी जाती है।
चाँदा

चाँदा (protractor) एक औजार है जो कोण नापने या कोण बनाने के काम आता है। यह प्रायः वर्गाकार, वृत्ताकार या अर्धवृत्ताकार होता है और पारदर्शी प्लास्टिक का बना होता है। चाँदे अनेकों प्रकार के यांत्रिक एवं तकनीकी कार्यों में प्रयुक्त होते हैं किन्तु इनका सबसे आम उपयोग स्कूलों में ज्यामिति से सम्बन्धित निर्मांण में होता है।
वाइटहॉल पैलस

इतिहास

इसके स्थल पर पहला भवन यॉर्क के आर्चबिशप द्वारा यॉर्क प्लेस के नाम से बनाया गया था, जो तत्कालीन लंदन के सबसे विशाल महलों में हुआ करता था। 1530 में, आर्चबिशप के निलंबन के बाद, यह महल, शाही महल बन गया जब हेनरी सप्तम, इंग्लैंड के राजा ने इस महल को अपना मुख्य निवास बना लिया था। इस महल का नाम "वाइटहॉल" इसके श्वेत रंग के कारण पड़ा। हेनरी सप्तम ने यहाँ मनोरंजन के लिए, टेनिस कोर्ट, कॉक फाइटिंग और तलवारबाज़ी के खेलखाने जैसी सुविधाएँ बनवाएं। एक अनुमान के मुताबिक़ उस समय इस महल को राज के लिए तैयार करने के लिए करीब £ 30,000 (2007 के मूल्यों में £11 मिलियन) 1540s। हेनरी अष्टम के महल में उनकी पत्नियों में से दो(ऐनी बोलिन से 1533 में, और जेन सेमुर से 1536 में) से यहीं शादी की थी। यह अगले कुछ सम्राटों के शासनकाल के दौरान एक कम इस्तेमाल किया महल था। चरम पर छोड़ दिया, लम्बे दावत हाउस इसके पीछे के साथ है। चार मीनार-नुमा भवन पैलेस चौकीदार का घर है। विलियम शेक्सपियर के नाटक द टेम्पेस्ट का पहला ज्ञात प्रदर्शन इसी महल में हुआ था।

आग

वाइटहॉल का महल १६९८ में एक विशाल आग में नष्ट हो गया था, जिसमे उस महल के कई बुनियादी लकड़ी से बानी संरचनाएँ भी नष्ट हो गयी थीं। ऐसा माना जाता है की माइकलएंजेलो की रचना क्यूपिड भी उसी आग में नष्ट हो गयी थी। इस के बाद शेष ढांचे भी ढह गए। पूर्व विशाल महल के इमारत-समूह में से केवल इनिगो जोन्स का 1622 में बना बैंक्वेट हॉल ही बचा हुआ है।
उत्तराखण्ड मण्डल

उत्तराखण्ड मण्डल वर्ष १९६० से १९६८ तक उत्तर प्रदेश राज्य का एक मण्डल था। इस मण्डल का गठन १९६२ के भारत-चीन युद्ध की पृष्ठभूमि में सीमान्त क्षेत्रों के विकास की दृष्टि से २४ फरवरी १९६० को राज्य के तीन सीमान्त जिलों, उत्तरकाशी, चमोली व पिथौरागढ़ को कुमाऊँ मण्डल से निकालकर किया गया था। २० दिसम्बर १९६८ को इस मण्डल को भंग कर दिया गया, और फिर १९६९ में उत्तर प्रदेश के इन पहाड़ी जिलों को फिर से २ मण्डलों में पुनर्व्यवस्थित कर नवीन गढ़वाल मण्डल का गठन किया गया।
स्वाबिया

स्वाबिया (Swabia, जर्मन: Schwaben, श्वाबेन) जर्मनी के दक्षिणपश्चिमी भाग में स्थित एक ऐतिहासिक सांस्कृतिक क्षेत्र है। यहाँ के लोग जर्मन की "स्वाबियाई जर्मन" (Swabian German) नामक उपभाषा बोलते हैं। जर्मनी का तीसरा सबसे बड़ा नगर, म्यूनिख, इसी क्षेत्र में स्थित है।
विधा

विधा (फ्रेंच: जीनर / genre) का साधारण अर्थ प्रकार, किस्म, वर्ग या श्रेणी है। यह शब्द विविध प्रकार की रचनाओं को वर्ग या श्रेणी में बांटने से उस विधा के गुणधर्मो को समझने में सुविधा होती है।  वैसे ही है जैसे जीवविज्ञान में जीवों का वर्गीकरण किया जाता है। साहित्य एवं भाषण में विधा शब्द का प्रयोग एक वर्गकारक (CATEGORIZER) के रूप में किया जाता है। किन्तु सामान्य रूप से यह किसी भी कला के लिये प्रयुक्त किया जा सकता है। विधाओं की उपविधाएँ भी होती हैं। उदाहरण के लिये हम कहते हैं कि निबन्ध, गद्य की एक विधा है।. 
विधाएँ अस्पष्ट (vague) श्रेणीयाँ हैं और इनकी कोई निश्चित सीमा-रेखा नहीं होती। ये समय के साथ कुछ मान्यताओं के आधार पर इनकी पहचान निर्मित हो जाती है।
स्वेन एंडर्स हेडिन

स्वेन एंडर्स हेडिन (Sven Anders Hedin ; 19 फ़रवरी 1865 – 26 नवम्बर 1952) स्वीडेन का भूगोलशास्त्री, खोज-यात्री, फोटोग्राफर तथा यात्रा-वृतान्त लेखक था।
स्वरमेलकलानिधि

स्वरमेळकलानिधि १६वीं शताब्दी में विजयनगरम के संगीतज्ञ राममात्य द्वारा रचित एक अत्यन्त प्रसिद्ध संगीत ग्रंथ हैं। सन १५५० में रचित यह ग्रन्थ कर्नाटक संगीत के नवरत्नों में गिना जाता है। इस ग्रन्थ का महत्व इस तथ्य में निहित है कि इससे पहले लिखे गए संगीत ग्रन्थों की तुलना में यह ग्रन्थ अधिक प्रासंगिक और संगीत के आधुनिक व्यवहार के निकट है। इसमें पाँच अध्याय हैं जिनमें मुख्य रूप से राग के सिद्धान्त का वर्णन है। इसमें रागों के वर्गीकरण के लिए मेलकर्ता का वर्णन है।
पुण्डरीक विठ्ठल और सोमानन्त आदि अन्य प्रसिद्ध समकालीन लोगों ने भी इसी तरह के विषयों पर संगीतग्रन्थ लिखे हैं। किन्तु इन ग्रन्थों में छोटे-मोटे अन्तर भी हैं।
रेने कैसिन

रेने सैम्युअल कैसिन (५ अक्टूबर १८८७, बायों – २० फ़रवरी १९७६, पैरिस) एक फ्रेंच वकील व जज रहे थे। बाद में प्रथम विश्व युद्ध के सैनिक भि थे। इन्हें १९६८ में नोबेल पुरस्कार से शांति के क्षेत्र में सम्मानित किया गया था।
अल्वारतिरुनगर

<! - देखो विकिपीडिया: WikiProject भारतीय शहरों विवरण के लिए -> ((भारतीय बक्साप्रदर्शितकरें विधिक्षेत्र | Native_name = अलवर श्री नगर | चेन्नई मेट्रो = | State_name = तमिलनाडु | जिला = चेन्नई | 13.047545 = latd | 80.187293 = longd | ऊँचाई = | Parliament_const = चेन्नई दक्षिण | Assembly_const = Virugambakkam | महापौर = | Postal_code = 600087 | Footnotes = ))
'Alwarthirunagar(((lang-टा | ஆழ்வார்திருநகர்))) चेन्नई शहर के एक उपनगर है। यह चेन्नई निगम के पश्चिमी सीमा adjoins और चेन्नई शहर और Poonamallee के बीच अर्काट रोड पर पहली बस्ती है।

शिक्षण केन्द्र

सबसे प्रमुख शिक्षण केंद्रों Namadurai शिक्षण केन्द्र और केडी शिक्षण केन्द्र हैं

. Namadurai ट्यूशन सेंटर :< Br> यह एक ट्यूशन Namadurai जो Alwarthirunagar सेंट जॉन स्कूल. इस केंद्र के लिए मुख्य रूप से है गणित, भौतिकी और रसायन. इस केन्द्र में अनुशासन बहुत सख्त है। इस बीच बस स्टॉप पर स्थित है

. CN केडी ट्यूशन सेंटर :< Br> यह एक शिक्षण Alwarthirunagar यमुना में सड़क के पास स्थित केंद्र है। यह एक्स के लिए मुख्य रूप से बारहवीं कक्षा के लिए है। यह कश्मीर Dharmalingam और CN द्वारा आयोजित किया जाता है।

Vanchinathan स्ट्रीट

Vanchinathan सड़क दो कारणों की वजह से प्रसिद्ध है: बाजार (i) कल्याणी कल्याण मंडपम (ii) Alwarthirunagar

Velan नगर

के पास पहले सड़क से 1984 के दौरान गोली मार दी
Velan नगर Alwarthirunagar बस और लेमेक बस स्टॉप से रोकने के बारे में 800 मीटर से अंदर के बारे में 1 किमी है। 1980 के दशक के बाद के हिस्से के दौरान वहाँ बरसात के मौसम के दौरान पानी के ठहराव के मुद्दों था। 1990 के दौरान क्षेत्र है था एक बहुत बड़ी आवासीय क्षेत्र में विकसित हुआ। खेल का मैदान क्षेत्रों की संख्या में कमी हुई. Alwarthiruagar से लोगों की इससे पहले बहुत से खेल खेल और सायक्लिंग यात्रा प्राथमिक मोड था Velan नगर आते थे। इस जगह भी एक बरगद का पेड़ है जो पवित्र माना जाता है मिला है। इस इलाके में गणेश मंदिर हाल ही में उन्नत किया गया है।
विकिसम्मेलन भारत

विकिसम्मेलन चंडीगढ़ २०१६

मुम्बई सम्मेलन के बाद भारत में दूसरी बार २०१६ में विकिसम्मेलन का आयोजन चंडीगढ़ के मोहाली में स्थित चंडीगढ़ ग्रुप ऑफ़ कॉलेज में ५ अगस्त से ७ अगस्त २०१६ तक हुआ। जिसमें देश के विभिन्न शहरों से विकिमीडियन्स मौजूद थे ,साथ ही नेपाल , कनाडा ,चीन तथा बांग्लादेश से भी कई विकिमीडियन भी मौजूद थे।
सम्मेलन में कुल १०३+ को ट्रैवल छात्रवृत्ति प्रदान की गई थी।  इस सम्मेलन मुख्य मेहमान के तौर विकिमीडिया के कई सदस्य - कैथरीन महेर ,आसफ़ बार्तव ,नतालिया टिमकिव ,थाई फ्लेनेगन , मारिया क्रूज़ तथा पंजाबी कवि तथा लेख सुरजीत पातर , सीआईएस के सुनील अब्राहम तथा विकिमीडिया इंडिया के योहान थॉमस थे।
लातिका कट्ट

जीवन और पेशा

लातिका ने द दून स्कूल से स्नातक किया, जो कि देहरादून का एक ऑल बॉयज़ स्कूल था।  उसने स्वीकार किया है कि एक ऑल-बॉयज़ स्कूल में एक लड़की के रूप में अल्पसंख्यक होने के नाते उसके बाद के वर्षों में उसे आत्मविश्वास और साहस दिया।   उन्होंने बड़ौदा कॉलेज ऑफ़ आर्ट में भाग लेना शुरू कर दिया, ललित कला में स्नातक करने के लिए, महाराजा सयाजीराव यूनिवर्सिटी ऑफ़ बड़ौदा, जहाँ उन्होंने 1971 में प्रथम श्रेणी सम्मान के साथ स्नातक किया।   उनकी प्रतिभा को राजनेता और प्रधानमंत्री इंदिरा गांधी ने एक कला प्रदर्शनी के दौरान देखा, जिन्होंने बाद में उन्हें एक व्यवसाय के रूप में मूर्तिकला लेने के लिए प्रोत्साहित किया।   उन्होंने 1981 से शुरू होने वाले कई वर्षों तक जामिया मिलिया इस्लामिया और बनारस हिंदू विश्वविद्यालय में पढ़ाया और वर्तमान में जामिया मिलिया इस्लामिया में ललित कला विभाग की प्रमुख हैं ।   वह दिल्ली और बनारस से रहती है और काम करती है।
जापानी येन

उच्चारण और व्युत्पत्ति

एन शब्द का अर्थ जापानी में गोल वस्तु है, जैसे की युआन शब्द का अर्थ चीनी में, जो जापान में तोकुगावा काल में प्रचलित गोल आकार के इंपीरियल चीनी सिक्कों के लिए प्रयुक्त की जाती थी। 1695 में, 元 (ghen) शब्द तांबे के सिक्कों के अग्रभाग पर चिह्नित किया जाने लगा। अंग्रेजी वर्तनी और उच्चारण में "येन" मानक है। इसकी वजह ईदो युग की समाप्ति से लेकर मीजी युग की शुरुआत तक जापान आने वाले अंग्रेजी वक्ताओं द्वारा इसे ऐसा ही बोला जाता था। 16 वीं सदी में जापानी "e (エ) / we (ヱ)" को (je) बोला जाने लगा और पुर्तगाली मिशनरियों ने इसे इसी तरह बोलना शुरू कर दिया। कुछ समय बाद 18 वीं सदी के मध्य तक आधुनिक जापान में "e/we" को "e" बोला जाने लगा, हालांकि कुछ क्षेत्र में (je) का उच्चारण बरकरार रहा। इसके बाद मीजी युग के शुरुआती दौर में जेम्स कुर्तिस हेपबर्न द्वारा अपने जापानी और अंग्रेजी शब्दकोश में "e" को "ye" के रूप में प्रयुक्त किया, जो बाद में मानक बन गया।
हमीरपुर इंजीनियरिंग कालेज

हमीरपुर इनजीनियरिँग कालेज का नाम बदलकर राष्ट्रीय प्रोद्यौगिकी संस्थान कर दिया गया है।
मोटर-जनित्र

मोटर-जनित्र (motor-generator या M-G set या dynamotor = dynamo-motor) वह युक्ति है जो एक प्रकार की विद्युत उर्जा को दूसरे प्रकार की उर्जा में परिवर्तित करने के काम आती है।
मोटर-जनित्र का उपयोग आवृति, वोल्टता या कला (फेज) बदलने में होता है। इसके अलावा इनका उपयोग लाइन से पूर्णतः बिलगित (isolated) विद्युत प्राप्त करने में भी होता है। इसका उपयोग विभिन्न प्रकार की शक्ति-रूपान्तरण एवं नियंत्रण (जैसे स्पीड-कंट्रोल आदि) में भी होता है।
बड़े-बड़े मोटर-जनित्रों का उपयोग उद्योगों में उर्जा रूपान्तरण के लिये होती थी जबकि छोटे मोटर-जनित्रों का प्रयोग बैटरी से उच्च वोल्तता की डीसी आदि पैदा करने में होता था।
लूना

लूना सोवियत संघ के अंतरिक्ष कार्यक्रम के अंतर्गत चंद्रमा के अध्ययन के लिए भेजे गए अंतरिक्षयानों की एक श्रृंखला थी। इस कार्यक्रम की शुरुआत जनवरी 2, 1959 को लूना-१ अंतरिक्षयान से की गयी थी।
नंदवंशी

नंदवंशी शब्द नन्द या नंदगोप नामक प्रसिद्ध पौराणिक चरित्र के वंशजों का परिचायक है। हरिवंश पुराण के अनुसार - नन्द "पावन ग्वाल" नाम से परिभाषित गोपालक या गोप जाति के मुखिया थे। वासुदेव नवजात कृष्ण के जन्म की रात को ही पालन पोषण हेतु नन्द को सौंप कर आए थे।

नंदवंशी अहीर

नंदवंशी अहीर स्वयं को नन्द का वंशज मानते हैं। नंदवंशी अहीर राजस्थान में जयपुर में पाये जाते हैं।. वे मध्य प्रदेश के खांडवा व भोपाल,विदिशा,रायसेन,पिपरिया,होशंगाबाद,हरदा हरसूद,झांसी,इंदौर में बहुतायत में व महाराष्ट्र के औरंगाबाद, अकोला, अमरावती, चंद्रपुर, जालना, पुणे, नागपुर, नांदेड़, ठाणे व वर्धा इलाकों व आंध्र प्रदेश के हैदराबाद में भी पाये जाते हैं।
मांडला के कौणरा (कौंरा) व जबलपुर के कमरिया अहीर भी स्वयं को नंदवंशी समूह का मानते हैं।
शोध अध्ययन के अनुसार नन्दवंशी व यदुवंशी उपाधियाँ परस्पर समानार्थी हैं, क्योंकि उपलब्ध स्रोतों में यदु नरेश वासुदेव व राजा नन्द रिश्ते में चचेरे भाई थे अर्थात एक ही वंश के थे। नन्द की कृष्ण के अलावा अपनी कोई संतान नहीं थी अतः नन्द के वंश का उत्तराधिकार भी स्वतः ही यदु राजकुमार श्रीक़ृष्ण को उनका दत्तक पुत्र होने के नाते प्राप्त हुआ।
नंदवंशी, यदुवंशी, ग्वालवंशी, ग्वाला, गॉवली, घोषी-ठाकुर वंश के अनुसार विभक्त हुए हैं ये यदुवंशी अहीर हैं तथा इनका उपनाम यादव हैं।
परंतु कुछ अन्य जातियां जैसे जादौन (राजपूत) जो पहले जदुबंशी लिखते थे ,बाद में अपने आप को यदुवंशी बताने और यदुवंशी उपनाम लिखने लगे,अब यादव उपनाम बताने लगे हैं,परंतु वे यदुवंशी अहीर जाति के अंतर्गत में नहीं आते ।
ब्रिटिश काल में नंदवंशी अहीर योद्धा जातियों का हिस्सा रही थी व सामाजिक, धार्मिक व भौगोलिक दृष्टि से उन जतियों के निकट थी जो ब्रिटिश भारतीय सेना में भर्ती होते थे ।

नंदवंशी

के.एम. मुंशी सहित इतिहासविदों के एक समूह का जाति प्राचीन जाति अहीर अथवा यादव की वंशधर है।

भरवाड़

भरवाड़, भारत के गुजरात में पायी जाने वाली हिन्दू जाति है जो स्वयं को मूल नंदवंशी होने का दावा करती है।
वरुण (देव)

वरुण हिन्दू धर्म के एक प्रमुख देवता हैं। प्राचीन वैदिक धर्म में उनका स्थान बहुत ही महत्त्वपूर्ण था पर वेदों में उसका रूप इतना अमूर्त हैं कि उसका प्राकृतिक चित्रण मुश्किल है। माना जाता है कि वरुण की स्थिति अन्य वैदिक देवताओं की अपेक्षा प्राचीन है, इसीलिए वैदिक युग में वरुण किसी प्राकृतिक उपादान का वाचक नहीं है। अग्नि व इंद्र की अपेक्षा वरुण को संबोधित सूक्तों की मात्रा बहुत कम है फिर भी उसका महत्व कम नहीं है। इंद्र को महान योद्धा के रूप में जाना जाता है तो वरुण को नैतिक शक्ति का महान पोषक माना गया है, वह ऋत (सत्य) का पोषक है। अधिकतर सूक्तों में वस्र्ण के प्रति उदात्त भक्ति की भावना दिखाई देती है। ऋग्वेद के अधिकतर सूक्तों में वरुण से किए गए पापों के लिए क्षमा प्रार्थना की गई हैं। वरुण को अन्य देवताओं जैसे इंद्र आदि के साथ भी वर्णित किया गया है। वरुण से संबंधित प्रार्थनाओं में भक्ति भावना की पराकाष्ठा दिखाई देती है। उदाहरण के लिए ऋग्वेद के सातवें मंडल में वस्र्ण के लिए सुंदर प्रार्थना गीत मिलते हैं।
उनको "असुर" की उपाधी दी गयी थी, मतलब की वो "देव" देवताओं के समूह से अलग थे। उनके पास जादुई शक्ति मानी जाती थी, जिसका नाम था माया। उनको इतिहासकार मानते हैं कि असुर वरुण ही पारसी धर्म में "अहुरा मज़्दा" कहलाए। बाद की पौराणिक कथाओं में वरुण को मामूली जल-देव बना दिया गया।
तुवालुयाई भाषा

तुवालूयाई इलिशियाई समूह की पोलिनेशियाई भाषा है, जो तुवालू में बोली जाने वाली है। इसका अन्य पोलिनेशियाई भाषाओं, जैसे हवाई, माओरी, ताहिती, सामोअन और तोंगन से जुड़ी हुई और माइक्रोनेशिया और उत्तरी और मध्य मेलिनेशिया में बोली जाने वाली भाषा से करीबी रिश्ता है। तुवालूयाई भाषा में सामोअन भाषा के बहुत से शब्द शामिल हैं, जो 19 वीं शताब्दी और 20वीं शताब्दी में पहुंचे क्रिश्चयन मिशनरीज द्वारा बोली जाती थी। दुनिया में करीबन 13,000 तुवालूयाई भाषा को बोलने वाले लोग हैं।
हस्तलेखविज्ञान

हस्तलेख की पहचान

लेखनकला अर्जित संपत्ति है, जिसे मनुष्य अभ्यास से प्राप्त करता है। लेखक की मनोवृत्ति तथा उसकी मांसपेशियों के सहयोग के अनुसार उसके लेख में विशेषताएँ उत्पन्न हो जाती हैं। इन विशेषताओं के कारण प्रत्येक व्यक्ति का लेख अन्य व्यक्ति के लेख से भिन्न होता है। जिस प्रकार हम किसी मनुष्य की पहचान उसके सामान्य तथा विशिष्ट लक्षणों को देखकर कर सकते हैं उसी प्रकार किसी लेख के सामान्य तथा विशिष्ट लक्षणों की तुलना करके हम उसे पहचान सकते हैं। मनुष्य के रंग, रूप, कद आदि उसके सामान्य लक्षण हैं तथा मस्सा, तिल, चोट के निशान, आदि विशिष्ट लक्षण हैं। इसी प्रकार लेख की गति, उसके प्रवाह की अबाधता, उसका झुकाव, कौशल तथा हाशिया, पंक्तियों की सिघाई आदि उसके सामान्य लक्षण हैं और अक्षरों के विभिन्न आकार विशिष्ट हैं। दो लेखों के इन्हीं दो प्रकार के लक्षणों का मिलान करके विशेषज्ञ इस निष्कर्ष पर पहुँचता है कि उनका लिखनेवाला एक ही व्यक्ति है या नहीं।
विशिष्ट लक्षण, जिनको हम व्यक्तिगत विशेषताएँ भी कह सकते हैं, दो प्रकार के होते हैं - प्रत्यक्ष तथा अप्रत्यख। प्रत्यक्ष विशेषताएँ उन प्रकट विशेषताओं को कहते हैं जो सामान्य लेखनप्रणाली से विशिष्ट रूप से भिन्न हों, जैसे कुछ लोग अक्षरविशेष को सामान्य आकार का न बनाकर किसी विशिष्ट आकार का बनाते हैं।
'अप्रत्यक्ष विशेषता' व्यक्तिविशेष के लेख में पुन: पुन: मिलनेवाली उस विशेषता को कहेंगे जिसकी ओर सामान्यतया ध्यान नहीं जाता है। क्योंकि इनकी ओर प्राय: न उस लेखक का ध्यान होता है जो अपने लेख को छिपाने के लिए बिगाड़कर लिखता है, न उस जालसाज का ध्यान होता है जो दूसरे के लेख की नकल चाहता है, अत: लेख के पहचानने में इनका विशेष महत्व हो जाता है।
हस्तलेखविज्ञान के अंतर्गत लेखन सामग्री तथा प्रक्षिप्त, अर्थात्‌ बाद में बढ़ाए गए, लेखों का परीक्षण भी आता है, क्योंकि इनसे भी लेख संबंधी प्रश्नों को हल करने में सहायता मिलती है।

विधि में स्थान

आजकल न्यायालय में यह विवाद बहुधा उठा करते हैं कि अमुक लेख किस व्यक्ति का लिखा हुआ है। ऐसी तथा अन्य तत्सदृश परिस्थितियों में हस्तलेख विशेषज्ञ की विशेष आवश्यकता होती है। सामान्यत: न्यायालय में किसी अन्य व्यक्ति की राय ग्राह्य नहीं होती है। किंतु ऐसी परिस्थिति में हस्तलेख विशेषज्ञ की राय भारत साक्ष्य अधिनियम की धारा 45 के अधीन ग्राह्य होती है और उसका विशेष महत्व भी होता है। उक्त धारा 45 के अधीन उन व्यक्तियों की राय भी ली जा सकती है जो उस व्यक्ति के लेख से सुपरिचित हों और उसे पहचानने में अपने को समर्थ कहें।

इतिहास

हस्तलेख विशेषज्ञ पहले भी होते थे, विशेषतया विदेशों में। वे प्राय: अक्षरों की बनावट को देखकर अपनी राय दिया करते थे, जिसका कोई वैज्ञानिक आधार नहीं होता था और त्रुटि का पर्याप्त अवसर रहता था। 19वीं शताब्दी के उत्तरार्ध में एम्स, हेगन, आसबर्न आदि विद्वानों ने हस्तलेख पहचानने की कला को विकसित करके उसे विज्ञान के स्तर पर पहुंचाया। भारत में इस विज्ञान के प्रथम विशेषज्ञ श्री चार्ल्स आर. हार्डलेस थे, जो सन्‌ 1884 में कलकत्ते के तारघर में लिपिक थे। उनकी हस्तलेखविज्ञान में दक्षता को देखकर सन्‌ 1900 ई. में उनको बंगाल सरकार ने अपना हस्तलेख विशेषज्ञ नियुक्त किया था। आजकल भारत में विभिन्न सरकारों के अपने अपने कार्यालय हैं, जिनमें सुशिक्षित विशेषज्ञ रहते हैं। इसे अतिरिक्त कुछ ऐसे विशेषज्ञ भी हैं जो राय देने का काम निजी तौर पर करते हैं।
१५५३ ईसा पूर्व

१५५३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५५३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
देवा

गंगा नदी के सुन्दरवन डेल्टा में उगने वाले वृक्षों की एक प्रजाति।
मुल्लाह

प्रशिक्षण और कर्तव्य

आदर्श रूप में, एक प्रशिक्षित मुल्ला ने इस्लामी परंपराओं (हदीस), और इस्लामी कानून (फ़िकह) का अध्ययन किया होगा। इस तरह के आंकड़े अक्सर कुरान को याद करते हैं। अशिक्षित ग्रामीण अक्सर एक साक्षर मुसलमान को अपने इस्लामी प्रशिक्षण से कम "मुल्ला" या धार्मिक क्लर्क के रूप में वर्गीकृत कर सकते हैं। प्रशिक्षण के विभिन्न स्तरों के साथ मुल्ला, मस्जिदों में प्रार्थनाओं का नेतृत्व करते हैं, धार्मिक उपदेश देते हैं, और जन्म संस्कार और अंतिम संस्कार सेवाओं जैसे धार्मिक समारोह करते हैं। वे अक्सर एक प्रकार के इस्लामी स्कूल में पढ़ते हैं जिन्हें मदरसा कहा जाता है। शरीयत, यानि इस्लामी कानून के मामलों के लिए इस्लामिक ग्रंथों (यानी कुरान, हदीस इत्यादि) की व्याख्या करने में तीन प्रकार के ज्ञान लागू होते हैं।
मुल्ला अक्सर राजनीति में शामिल रहे हैं, लेकिन हाल ही में उन्होंने सत्ता की स्थिति में कार्य किया है, क्योंकि इस्लामवादियों ने 1979 में ईरान में सत्ता जब्त की थी। सीरिया में, पश्चिम द्वारा समर्थित राजनीतिक आतंकवादी समूहों ने जड़ ली है। तालिबान ने अफगानिस्तान में इस्लामवाद को लागू किया।

उपयोग

इस शब्द को अक्सर शिया क्लियरिक्स पर लागू किया जाता है, क्योंकि शिया इस्लाम ईरान में प्रमुख परंपरा है। हालांकि, यह शब्द उर्दू में बहुत आम है, जो पूरे पाकिस्तान में बोली जाती है, और इसका उपयोग पूरे भारतीय उपमहाद्वीप में किसी भी मुस्लिम पादरी, सुन्नी या शिया के लिए किया जाता है। रूस और अन्य पूर्व सोवियत गणराज्य में मुस्लिम पादरी को मुल्ला के रूप में भी जाना जाता है, भले ही वे सुन्नी या शिया हों।
इस शब्द का इस्तेमाल फारसी यहूदियों, बुखारन यहूदियों, अफगान यहूदियों और अन्य मध्य एशियाई यहूदियों के बीच भी किया जाता है ताकि समुदाय के धार्मिक और / या धर्मनिरपेक्ष नेतृत्व का उल्लेख किया जा सके। चीन के कैफेंग में, ऐतिहासिक चीनी यहूदी जो सभास्थल में कामयाब रहे थे उन्हें "मुल्ला" कहा जाता था। 
पूर्वी अरब के बाहर, जिसमें लंबी शिया परंपरा और कई शिया अल्पसंख्यक हैं, शब्द का प्रयोग कभी-कभी अन्य अरबी भाषी क्षेत्रों में किया जाता है, जहां इसका निकटतम समकक्ष अक्सर शेख (औपचारिक इस्लामी प्रशिक्षण का अर्थ है), इमाम (प्रार्थना नेता; भ्रमित नहीं होना चाहिए शिया दुनिया की इमाम के साथ), या 'आलिम ("विद्वान", बहुवचन' उलमा')। सुन्नी दुनिया में, "क्लर्क" की अवधारणा सीमित उपयोगिता है, क्योंकि धार्मिक प्रणाली में प्राधिकरण अपेक्षाकृत विकेन्द्रीकृत है।
शब्द का प्रयोग अक्सर अंग्रेजी में किया जाता है, हालांकि अंग्रेजी बोलने वाले मुस्लिम पादरी शायद ही कभी खुद को मुल्ला कहते हैं। इसे भारत के ब्रिटिश शासकों द्वारा उर्दू से अपनाया गया था और बाद में इसका व्यापक उपयोग हुआ।
यह कभी-कभी अपमानजनक और विनोदी रूप में प्रयोग किया जाता है, जो कि धार्मिक पुरुषों का नकल करने के लिए किया जाता है।

ईरान

20 वीं शताब्दी की शुरुआत तक, मुल्ला शब्द को ईरानी हौजा (सेमिनारियों) में निम्न स्तर के पादरी का उल्लेख करने के लिए इस्तेमाल किया गया था, जो फतवा को पढ़ाने या जारी करने के बजाए आशुरा की कहानियां कहने में विशिष्ट थे। आज, इस शब्द को कभी-कभी किसी इस्लामी क्लर्क के लिए अपमानजनक शब्द के रूप में प्रयोग किया जाता है। हाल के वर्षों में, कम से कम शिया क्लियरिक्स के बीच, रूहानी (आध्यात्मिक) शब्द को मुल्ला और अखोन्ड के विकल्प के रूप में प्रचारित किया गया है, जो अपमानजनक अर्थों से मुक्त है।
१५१८ ईसा पूर्व

१५१८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५१८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
धेत्रवाल

धेत्रवाल एक जाट गोत्र है।
यूसुफ़ शेख

जन्म और जीवन का मुख्य कार्य

शेख का जन्म पहली अगस्त 1948 को हुआ। वे मंगलुरु के आकाशवाणी केंद्र के कार्यक्रम अध्यक्ष और दूरदर्शन के पूर्व स्टेशन निर्देशक रह चुके हैं।

कोंकणी साहित्य में रुचि

शेख कोंकणी साहित्य में रुचि के लिए जाने जाते हैं। उनका पहला कविता संग्रह "घण्टी" 1982 में छपा। उनकी काव्य रचनाएँ राष्ट्रीय साहित्य अकादमी द्वारा छपने वाली काव्य संग्रहों में छापी जा चुकी हैं।

अनुवाद

शेख ने अपने धार्मिक ग्रन्थ पवित्र कुरआन के तीसवें और अंतिम भाग का कोंकणी भाषा में अनुवाद किया।

देहान्त

यूसुफ़ शेख का 69 वर्ष की आयु में 30 सितम्बर 2017 को देहान्त हो गया।
ताना नदी

ताना नदी अफ्रीका महाद्वीप की एक प्रमुख नदी हैं।यह कीनिया की सबसे लंबी नदी है।

नदी की लम्बाई (किलोमीटर मे)

800 किमी

अपवाह तन्त्र

यह माउंट कीनिया के दक्षिण से होकर बहती है। 134 मीटर ऊँची कितरू जलप्रपात बनाती है।इस नदी पर kindaruma बाँध बनाया गया है जिससे मसिंगा और किअम्बरे जलाशय बन गए हैं।
नौरा हूएनैत

नौरा हूएनैत (स्वीडिश: Norra skenet) अर्नेस्ट नोरडीन की बनाई एक मूर्ति है जो ऊमेओ विश्विद्यालय में स्थित है।

इतिहास

1967 में ऊमेओ विश्वविद्यालय द्वारा एक प्रतियोगिता करवाई गई जिसको अर्नेस्ट नोरडीन ने जीता। यह मूर्ति जंगरोधक स्टील से बनाई गई है।
ऊमेओ विश्वविद्यालय इस मूर्ति को अपने व्यपार्क चिह्न के रूप में इस्तेमाल करते हैं।
ब्रम्हदेय

ब्रम्हदेय / ब्रह्मदेय - शासकों द्वारा ब्राह्मणों को दी जाने वाली भूमि |
तीस मीटर टेलीस्कोप

तीस मीटर टेलीस्कोप [Thirty Meter Telescope(TMT)], माउना कीआ, हवाई मे स्थापित होने जा रहा दुनिया का सबसे बड़ा ऑप्टिकल टेलीस्कोप है | हवाई के बोर्ड ऑफ नेचुरल रिसोर्स (बीएलएनाआर) ने इसके निर्माण की मंजुरी दी है | अगली पीढ़ी के इस टेलीस्कोप में तीस मीटर का दर्पण लगा होगा | इसी कारण इसका नाम तीस मीटर टेलीस्कोप यानी टीएमटी रखा गया है | यह स्पष्ट तस्वीरों को लेने के लिए अल्ट्रावायलट इमेज को मिड-इंफ्रारेड वेवलैंथ की मदद से खिंचेगा | इसके निर्माण में 54 अरब रुपए खर्च होने का अनुमान है | टीएमटी 13 अरब प्रकाश वर्ष दूर स्थित आकाशीय पिंडो की तस्वीर ले सकने में सक्षम होगा | माना जाता है कि इससे कुछ अधिक दूरी पर ब्रह्मांड का दूसरा छोर है | टीएमटी मौजुदा ऑप्टिकल टेलीस्कोप की तुलना में नौ गुना बड़ा होगा और उससे तीन गुना अधिक स्पष्ट तस्वीरें ले सकेगा | यह परियोजना पांच देशों अमेरिका, कनाडा, जापान, चीन और भारत के शैक्षणिक संस्थानो और वैज्ञानिकों के बीच सहयोग का नतीजा है | टीएमटी 2021 तक अध्ययन करना शुरु कर देगा |
त्रिरत्न

बुद्ध

बुद्ध का मतलब जागृत एवं अनंत ज्ञानी मनुष्य, जिसने खुद के प्रयासों से बुद्धत्व प्राप्त किया। ‘बुद्ध’ शाक्यमूनी तथागत गौतम बुद्ध है।
बुद्ध = तार्किक ज्ञान (विचारक-वि0 कौशल कान्त बौद्ध)

धम्म

बौद्ध धर्म की शिक्षाओं को धम्म कहते हैं। संपूर्ण बौद्ध धर्म ‘धम्म' पर आधारित है।
धम्म= नैतिकता (विचारक-वि0 कौशल कान्त बौद्ध)

संघ

बौद्ध धर्म में बौद्ध भिक्खूओं और बौद्ध उपासकों के संघटन को संघ कहते हैं। बौद्ध भिक्खू और बौद्ध उपासक ये दोनों ही बौद्ध धर्म के अनुयायी हैं। धम्म प्रचार के लिए संघ का महत्त्वपूर्ण योगदान होता हैं।
संघ=राज्य ; तर्कप्रधानो की संगत (विचारक-वि0 कौशल कान्त बौद्ध)